Source: http://docplayer.fi/3117863-Kirsi-kallioniemi-martti-majuri-seija-mahlamaki-kultanen-ammattiosaamisen-naytot-ja-nayttotutkinnot-vertailussa.html
Timestamp: 2017-10-23 06:41:09+00:00
Document Index: 13209951

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kirsi Kallioniemi, Martti Majuri, Seija Mahlamäki-Kultanen AMMATTIOSAAMISEN NÄYTÖT JA NÄYTTÖTUTKINNOT VERTAILUSSA - PDF
Kirsi Kallioniemi, Martti Majuri, Seija Mahlamäki-Kultanen AMMATTIOSAAMISEN NÄYTÖT JA NÄYTTÖTUTKINNOT VERTAILUSSA
Download "Kirsi Kallioniemi, Martti Majuri, Seija Mahlamäki-Kultanen AMMATTIOSAAMISEN NÄYTÖT JA NÄYTTÖTUTKINNOT VERTAILUSSA"
1 Kirsi Kallioniemi, Martti Majuri, Seija Mahlamäki-Kultanen AMMATTIOSAAMISEN NÄYTÖT JA NÄYTTÖTUTKINNOT VERTAILUSSA
2 Kirsi Kallioniemi, Martti Majuri ja Seija Mahlamäki-Kultanen AMMATTIOSAAMISEN NÄYTÖT JA NÄYTTÖTUTKINNOT VERTAILUSSA
3 Opetushallitus ja tekijät Taitto: Edita Prima Oy ISBN (nid.) ISBN (pdf) Edita Prima Oy, Helsinki 2008
4 TIIVISTELMÄ Näyttötutkintojärjestelmän keskeiset tavoitteet määriteltiin ensimmäisiä kertoja hallituksen esityksessä vuonna 1993 ja ammattitutkintolaissa sekä sittemmin laissa ammatillisesta aikuiskoulutuksesta. Näyttötutkintoja ohjaavia säädöksiä on myöhemmin muutettu useita kertoja, tutkimuksen tarkasteluhetkeen mennessä viimeksi vuonna Näyttötutkinnot ovat ammattitaidon hankkimistavasta riippumattomia perus-, ammatti- tai erikoisammattitutkintoja, joissa tutkinnon perusteissa määritelty ammattitaito osoitetaan tutkintotilaisuuksissa. Ammattiosaamisen näytöt otettiin käyttöön jälkeen alkaneissa ammatillisten perustutkintojen opetussuunnitelmaperusteisissa koulutuksissa. Ammattiosaamisen näytöt ovat koulutuksen järjestäjän ja työelämän yhdessä suunnittelemia, toteuttamia ja arvioimia työtilanteita tai työprosesseja. Tämän tutkimuksen tavoitteena oli tehdä näkyväksi, mitkä ovat yhtäläisyydet ja erot kahdessa erilaisessa osaamisen osoittamistavassa, kun opiskelija suorittaa ammatillista perustutkintoa opetussuunnitelmaperusteisesti ja/tai tutkinnonsuorittaja näyttötutkinnon perusteiden mukaisesti. Vertailuaineisto koottiin viideltä eri alalta. Tutkimusaineisto koostui koulutuksen järjestäjiltä kerätystä asiakirja-aineistosta, haastatteluaineistosta sekä Webropol-kyselyllä kerätystä materiaalista. Asiakirja-aineistoa pyydettiin 40 koulutuksen ja/tai tutkintojen järjestäjältä ja sitä saatiin 23 järjestäjältä. Asiakirja-aineiston lisäksi haluttiin tutkimukseen mukaan vahva käytännön toiminnan näkökulma. Tutkimukseen haastateltiin yhteensä 20 ammattiosaamisen näyttöjen ja näyttötutkintojen asiantuntijaa sekä viittä johtajaa, joilla oli kokemusta ja näkemystä tutkituista järjestelmistä. Tutkimuksen tuloksena voidaan todeta, että opetussuunnitelmaperusteisen koulutuksen ja näyttötutkintojärjestelmän toteutuksessa oli paljon samankaltaisuuksia, mutta myös eroavaisuuksia. Samankaltaisuutta oli mm. tutkintojen perusteissa, velvoitteessa aikaisemman osaamisen tunnustamiseen ja arvioinnissa. Molemmissa järjestelmissä käytännön tasolla pyrkimyksenä oli löytää tutkinnon suorittajille henkilökohtaisia ratkaisuja. Merkittävimmät erot liittyivät käytettyihin käsitteisiin, arvioinnin riippumattomuuteen sekä toimielimen ja tutkintotoimikuntien toimintaan. Tutkimushaastatteluissa ammattiosaamisen näyttöihin ja näyttötutkintojen tutkintotilaisuuksiin johtavaa prosessia kuvattiin hyvin samansisältöisesti. Tutkimuksen tuloksista koottiin taulukkoon tutkinnon suorittajan yleinen suoritusprosessi. Molemmilla järjestelmillä oli kuitenkin oma käsitteistönsä sekä omat lähtökohtansa ja tarpeensa. Asiasanat: Ammatillinen koulutus, ammattiosaamisen näytöt, näyttötutkinnot, työssäoppiminen 3
5 SISÄLTÖ: JOHDANTO VERTAILUN LÄHTÖKOHDAT Näyttötutkintojärjestelmä Ammattiosaamisen näytöt Käsitteet TUTKIMUSTEHTÄVÄ TUTKIMUSMENETELMÄ JA -AINEISTO Tutkimusmenetelmä Aineiston hankinta Aineiston käsittely TULOKSET Ammattiosaamisen näyttöjen ja näyttötutkintojen suunnitteleminen Osaamisen tunnustaminen Ammattitaidon arviointi ammattiosaamisen näytössä ja näyttötutkinnon tutkintotilaisuudessa Laadun arviointi ja toiminnan kehittäminen Asiantuntijoiden kokemukset ammattiosaamisen näytöistä ja näyttötutkinnoista sekä ehdotuksia niiden kehittämiseksi Asiantuntijoiden terveiset TULOSTEN YHTEENVETO POHDINTA LÄHDELUETTELO LIITTEET Liite 1. Aineistopyyntökirje Liite 2. Haastattelulomake ammattiosaamisen näyttöjen asiantuntijoille Liite 3. Haastattelulomake näyttötutkintojen asiantuntijoille Liite 4. Haastattelulomake oppilaitosjohdolle 4
6 TAULUKOT JA KUVIO Taulukko 1. Tutkimuksen asiakirja-aineistot aloittain Taulukko 2. Ammattiosaamisen näytön ja näyttötutkinnon suunnittelun yhtäläisyydet ja erot Taulukko 3. Osaamisen tunnustaminen perustutkinnoissa Taulukko 4. Ammattitaidon arviointi ammattiosaamisen näytössä ja näyttötutkinnossa Taulukko 5. Toimielimen ja tutkintotoimikunnan yhtäläisyydet ja erot Taulukko 6. Kokemukset ammattiosaamisen näytöistä Taulukko 7. Kokemukset näyttötutkinnoista Taulukko 8. Yleinen tutkinnon suoritusprosessi Taulukko 9. Alakohtaisia eroja kansallisissa näyttöaineistoissa ammattiosaamisen näyttöjen näyttöympäristöjen kuvauksissa. Kuvio 1. Ammattiosaamisen näyttöjä järjestäneiden koulutuksen järjestäjien keskijohdon näkemykset siitä, miten kokemukset näyttötutkinnoista ovat auttaneet tai haitanneet ammattiosaamisen näyttöjen suunnittelua. 5
7 JOHDANTO Tutkimuksessa tarkastellaan ammatillisia perustutkintoja opetussuunnitelmaperusteisen koulutuksen ja näyttötutkintojärjestelmän näkökulmasta. Erityisesti tutkimuksen tavoitteena on ollut konkretisoida yhtäläisyydet ja erot ammatillisen osaamisen osoittamisessa ja arvioinnissa suoritettaessa ammatillista perustutkintoa. Tarkasteltavina vertailunäkökulmina olivat muun muassa toimintaa ohjaava lainsäädäntö, ammattiosaamisen näyttöjen ja näyttötutkintojen tutkintotilaisuuksien suunnittelu ja toteutus, osaamisen tunnustaminen -tutkintojen suoritustapa ja -prosessi sekä arviointi. Tutkimus käynnistyi syksyllä 2007, ja aineiston hankinta alkoi syyskuussa. Aineisto oli kokonaisuudessaan koottu marraskuun loppuun mennessä, ja raportti valmistui tammikuussa Tutkimustyön tekijät ja raportoijat ovat Kirsi Kallioniemi ja Martti Majuri Hämeen ammattikorkeakoulun ammatilliselta opettajakorkeakoululta. Työtä ohjasi HAMKin ammatillisen opettajakorkeakoulun johtaja, dosentti Seija Mahlamäki-Kultanen ja Opetushallituksen puolesta projektikoordinaattori Matti Kurikka ja opetusneuvos Markku Kokkonen. Käytännön toimissa on avustanut kehittämissihteeri Pia Nurmi. Tutkimustyötä on tehty parityönä ja sitä on tehty rinnan ammattiosaamisen näyttöjen toimeenpanoa koskevan tutkimuksen kanssa mm. niin, että osa tutkimusaineistosta on yhteistä. Tutkimuskysymyksiä, tutkimusmenetelmiä ja aineiston hankintaa tarkennettiin yhdessä tutkimuksen tilaajan kanssa neljässä yhteisessä palaverissa. Tutkimus on tehty ESR-tuella, ja rahoittavana viranomaisena on ollut Opetushallitus. Haluamme esittää lämpimät kiitokset tämän tutkimuksen mahdollistaneille henkilöille hyvin sujuneesta ja innostuneesta yhteistyöstä: Opetushallituksen edustajille, haastatelluille ja heidän taustaorganisaatioilleen. Hämeenlinnassa 31. tammikuuta 2008 Kirsi Kallioniemi Martti Majuri Seija Mahlamäki-Kultanen 6
8 1. VERTAILUN LÄHTÖKOHDAT Koulutusta käsittelevässä keskustelussa näyttötutkintojärjestelmä yhdistetään useimmiten ammatilliseen aikuiskoulutukseen, ja ammattiosaamisen näytöt nuorille suunnattuun ammatilliseen peruskoulutukseen. Käsite näyttö esiintyi virallisissa teksteissä ensin ammattitutkintolain yhteydessä. Laaja-alaisen koulutuspohjan ja väylän jatko-opinnoille tarjoavat ammatilliset perustutkinnot voidaan suorittaa hyvin monin eri tavoin. Järjestelmien lähtökohdissa on yhtäläisyyksiä, mutta myös eroja. Näyttötutkintojen kehittämisessä ja ammattiosaamisen näytöissä keskeistä on ollut koulutuksen työelämävastaavuuden ja työelämäyhteistyön kehittäminen. Ammatillisen osaamisen määrittelyyn on pyritty löytämään työelämälähtöisiä kokonaisuuksia. Molempien järjestelmien kehittämisen taustalta löytyy myös koulutuksen kehittämiseen liittyviä tavoitteita; työelämän näkeminen oppimisympäristönä sekä arvioinnin ja ohjauksen kehittäminen. Kysymyksessä on kaksi eri järjestelmää, joiden syntyhistoriaa ja taustasitoumuksia tarkastellaan seuraavissa kappaleissa NÄYTTÖTUTKINTOJÄRJESTELMÄ Näyttötutkintojärjestelmän keskeiset tavoitteet määriteltiin ensimmäisiä kertoja virallisesti hallituksen esityksessä (HE 286/1993) ammattitutkintoja koskevaksi lainsäädännöksi, ammattitutkintolaissa (L 306/1993) ja sittemmin laissa ammatillisesta aikuiskoulutuksesta (L631/1998). Työmarkkinaosapuolet, opettajat ja opetushallinto toimivat ja kehittivät järjestelmää yhteistyössä. Uudistuksen taustalla oleva yksimielisyys oli ammatillisen aikuiskoulutuksen kehittämisen kannalta historiallisen merkittävä kansainvälisestikin. (Yrjölä ja kumppanit 2000). Ammattitutkintoja koskevan lakiesityksen lähtökohdista osa oli jo hyvin samansisältöisenä esillä vuonna 1969 koulutusrakennekomitean mietinnössä, mutta 1970-luvulla ajattelu johti käytännössä oppilaitoskeskeiseen ja opetussuunnitelmaperusteiseen malliin. Vuonna 1980 useiden Opetusministeriön asettamien toimikuntien ja yhteistyöelinten työn tuloksena esitykset alkoivat johtaa kohti ammattitaidon hankkimistavasta riippumatonta järjestelmää, jossa näytöillä oli keskeinen asema. (Yrjölä ja kumppanit 2000). Hallituksen esityksen (HE 286/1993) keskeiset kohdat liittyivät ammattitaidon osoittamiseen sen hankkimistavasta riippumattomissa tutkinnoissa. Esityksessä tutkinnot määriteltiin ammatillisiksi perustutkinnoiksi, ammattitutkinnoiksi ja erikoisammattitutkinnoiksi. Ammattitutkintolaki kumottiin ja näyttötutkintojärjestelmää koskevat säädökset siirrettiin vähäisin muutoksin lakiin ja asetukseen ammatillisesta aikuiskoulutuksesta (L631/1998 ja A 812/1998), jotka tulivat voimaan vuoden 1999 alusta. Näyttötutkintojärjestelmää arvioimaan perustettiin Opetushallituksen toimesta työryhmä, joka käynnisti työnsä vuonna (Yrjölä ja kumppanit 2000). Keskeisinä kehittämiskohteina vuonna 2000 ilmestyneessä raportissa tuotiin esille seuraavia haasteita: Tutkintojen suorittaminen kytkeytyi varsinkin alkuvaiheessa vahvasti valmistavaan koulutukseen eikä ammattitaidon hankkimistavasta riippumattomaan koulutukseen vielä päästy. Arvioinnin mukaan tutkintoa suorittavan tarpeita ei riittävästi huomioitu tutkintotilaisuuksissa. Tutkintojen perusteiden työelämälähtöisyyteen suhtauduttiin arviointiraportissa jonkin verran 7
9 varauksellisesti. Parhaissa tapauksissa, jos työelämäyhteyksien avulla oli löydetty parhaita mahdollisia tutkintojen perusteiden laatijoita, perusteet vastasivat työelämän tarpeita. Näyttötutkintojärjestelmää ohjaavia säädöksiä muutettiin v aikana. Laki ja asetus ammatillisesta aikuiskoulutuksesta annetun lain ja asetuksen muuttamisesta astuivat voimaan vuoden 2006 alussa. Muutoksilla pyrittiin ammatillisen lisäkoulutuksen ohjausjärjestelmän kehittämiseen. Tavoitteena on, että ammatillista lisäkoulutusta voidaan suunnitella, ohjata ja seurata entistä paremmin kokonaisuutena säilyttäen samalla järjestelmässä tarvittava joustavuus. (Näyttötutkinto-opas 2007). Näyttötutkintojärjestelmässä eri tavoilla hankittu osaaminen tunnistetaan ja tunnustetaan. Näyttötutkinto suoritetaan osoittamalla näyttötutkinnon perusteissa määritelty ammattitaito. Järjestelmän keskeisiä periaatteita ovat: 1. kolmikantayhteistyö: työnantajatahojen, työntekijätahojen ja opetusalan tiivis yhteistyö tutkintorakenteesta päätettäessä, tutkintojen perusteita laadittaessa sekä näyttötutkintoja suunniteltaessa, järjestettäessä ja arvioitaessa, 2. tutkintojen riippumattomuus ammattitaidon hankkimistavasta, 3. tutkinnon tai tutkinnon osan suorittaminen osoittamalla ja 4. henkilökohtaistaminen. Tutkintovaatimukset ja niiden arviointi johdetaan työelämästä. Näyttötutkintotilaisuuksia ei laadita ja suunnitella olemassa olevan koulutuksen mukaan, millä estetään tutkinnon muodostuminen käytännössä jonkinlaiseksi koulutuksen päättötutkinnoksi. (Näyttötutkinto-opas 2007). Opetushallitus päättää tutkintotoimikuntien toimialoista ja -alueista. Tutkintotoimikunnan toimialana on joko yksi tai yleensä useampia näyttötutkintoja. Siinä ovat edustettuina alan työnantajat, työntekijät, opettajat ja tarvittaessa itsenäiset ammatinharjoittajat. Tutkintotoimikunnat sopivat näyttötutkintojen järjestämisestä koulutuksen järjestäjien ja muiden organisaatioiden kesken. Tutkintotoimikunnat vastaavat näyttötutkintojen järjestämisestä ja valvomisesta sekä kehittävät näyttötutkintojärjestelmää. (Opetushallitus 2006). Näyttötutkintoon valmistavaa koulutusta tarjoavat etenkin aikuiskoulutukseen erikoistuneet organisaatiot. Tutkintotoimikunnat tekevät tutkinnon järjestäjien kanssa sopimukset näyttötutkintojen järjestämisestä. Tutkintojen järjestäjille keskeiseksi ohjenuoraksi tulevat tutkintovaatimuksissa määritelty ammattipätevyys sekä sen arviointia koskevat perusteet. Tuloksena on odotettua tehokkaampi ja jatkuvasti aktiivinen aikuiskoulutusjärjestelmä. Yhtenä ratkaisuna aikuiskoulutuksen henkilökohtaistamisen kehittämishaasteisiin syntyi AiHe-projekti vuosille AiHe-projektin tavoitteena oli Rikkisen (2006) mukaan parantaa näyttötutkintoihin valmistavan koulutuksen ja näyttötutkintotoiminnan laatua ja vaikuttavuutta henkilökohtaistamisen avulla. AiHe-projekti edisti ESR:n tavoiteohjelma 3:n ( ) ja Kööpenhaminan julistuksen (2002) päämääriä. Jälkimmäisen yhtenä painopistealueena oli myös non-formaalin ja informaalin oppimisen tunnistaminen ja hyväksilukeminen. AiHe-projektin loppuraportissa (Spangar & Jokinen 2007) aikuiskoulutuksen kehittämisympäristön todetaan olevan käännevaiheessa. Nykyistä vaihetta raportin kirjoittajat nimittävät siirtymiseksi kysyntälähtöiseen aikuiskoulutukseen, jossa koulutuksen tavoitteet, sisällöt ja toteuttamistavat lähtevät asiakkaiden omista lähtökohdista. AiHeprojektin pohjalta esitettiin seuraavanlaisia suosituksia: 8
10 * Näyttötutkintojärjestelmän kokonaisuuteen ja sen osakysymyksiin kohdistuvaa tutkimustoimintaa on voimistettava. * Henkilökohtaistamisen vaikuttavuutta on tutkittava näyttötutkintoprosessin kokonaisuudessa. * Henkilökohtaistamisen kehittämisessä on voimistettava aikuiskoulutuksellisten tavoitteiden selkiyttämistä ja strategista keskustelua. * Henkilökohtaisen paikallistason kehittämistyötä on tuettava kansallisilla eri hallinnonaloja integroivalla toiminnalla. * AiHe-projektin aikana syntyneiden henkilökohtaistamisen verkostojen ja toimijoiden yhteistoiminnan jatkumista on tuettava eri muodoin. * Henkilökohtaistamisen edellyttämän aikuiskoulutuksen osaamisen ja johtamisen tukemista on jatkettava AiHeen kokemusten pohjalta. Henkilökohtaistamisesta annettiin Opetushallituksen määräys (43/011/2006). Asiakaslähtöisyyden periaate ohjaa henkilökohtaistamista näyttötutkintoon ja siihen valmistavaan koulutukseen hakeutumisessa, tutkinnon suorittamisessa ja tarvittavan ammattitaidon hankkimisessa. Koulutuksen järjestäjä huolehtii, että tutkinnon suorittaja saa tarvitsemaansa asiantuntevaa ohjausta. Ohjauksessa voidaan käyttää erilaisia muotoja. Kesällä 2007 julkaistussa uudessa näyttötutkinto-oppaassa henkilökohtaistamisen periaatteet on huomioitu yksityiskohtaisesti. Tässä tutkimuksessa ne käsitellään tarkemmin luvussa 5.2. Näyttötutkinto-oppaasta löytyvät ohjeet näyttötutkintojen järjestämiseen kokonaisuudessaankin. (Näyttötutkinto-opas 2007). Aiemmat tutkimukset näyttötutkintojärjestelmästä Viime aikoina on tehty hyvin vähän näyttötutkintojärjestelmää koskevaa tutkimusta. Haltia (2007) on tehnyt diskurssianalyyttistä tutkimusta henkilökohtaistamisesta. Henkilökohtaistaminen terminä on suhteellisen uusi ja sen käyttöönotolla on pyritty vaikuttamaan siihen, että toimijat todella ymmärtävät sisällöllisesti termin taustalla olevan näkemyksen aikuisesta yksilöllisenä oppijana. Haltian (2007) mukaan henkilökohtaistamisen kehittäjät uskovat oikean kielen merkitykseen asiaa edistettäessä. Kun puhutaan näyttötutkintojen perusteista, näyttötutkintojen järjestäjille asetetuista paineista ja opettajien mahdollisuuksista huolehtia henkilökohtaistamisesta, voidaan havaita henkilökohtaistamisen päämäärien tiellä olevia esteitä ja rajoituksia. Koulutuksen arviointineuvosto julkaisi arviointiraportin ammatillisesta aikuiskoulutuksesta vuonna Raportin yhteenvetona todetaan näyttötutkintojen ja näyttöjen olleen tervetullut järjestelmäuudistus, ja oppisopimuksen yleistymisen aikuiskoulutuksessakin mahdollistavan aikuisten kokemusten hyödyntämisen koulutusprosessissa. Menettelyihin liittyy kuitenkin staattisuuden vaara kuten kaikkeen pelkästään omasta ja toisten kokemuksesta oppimiseen. Parhaimmillaankin tällainen koulutus on parhaiden työkäytänteiden rinnalla, ei koskaan edellä. (Raivola ja kumppanit 2007). Raportin mukaan alakohtaisissa ammatillisen koulutuksen tila-arvioinneissa ei tullut esille suuria alakohtaisia eroja aikuiskoulutusjärjestelyissä. Edelleen arvioinnin tuloksena todetaan, että aikuisopiskelijat ovat oma pedagoginen erityisalueensa, mikä näkyy sekä opetussuunnitelmissa, opetuksen henkilökohtaistamisessa, nuorten koulutuksen toimintatavoista poikkeavissa työtavoissa, koulutuksen työelämälähtöisyydessä sekä jalkautumisessa työpaikoille. (Raivola ja kumppanit 2007). 9
11 1.2. AMMATTIOSAAMISEN NÄYTÖT Ammattiosaamisen näyttöjen kehittäminen käynnistyi 1990-luvun loppupuoliskolla ammatillisen peruskoulutuksen opetussuunnitelmauudistusten yhteydessä. Opetusministeriön päätöksessä ammatillisen perustutkintojen kehittämisestä (212/430/98, ) todetaan, että uudistettaviin ammatillisena peruskoulutuksena suoritettaviin tutkintoihin liitetään näyttöön perustuva osoitus ammatillisten opintojen tavoitteiden saavuttamisesta. Opetusministeriö asetti työryhmän, jonka tehtävänä oli tehdä ehdotus näyttöjen toteuttamisesta LVI-, rakennus- ja maanmittausalan sekä sosiaali- ja terveysalan perustutkinnoissa siten, että se voitiin ottaa huomioon opetussuunnitelman perusteita laadittaessa. Työryhmän tehtävänä oli myös selvittää näyttöjen järjestämismalleja ja tehdä ehdotus uudistuksen toimeenpanemisesta. Työryhmässä olivat vahvasti edustettuna työntekijä- ja työnantajajärjestöt. Näyttöjen toteuttamista pohtinut työryhmä esitti, että ammatillisten perustutkintojen näytöt otettaisiin käyttöön kehittämis- ja kokeiluvaiheen jälkeen kaikilla aloilla alkaen. Näyttöjen kehittäminen ja kokeilut ehdotettiin käynnistettäviksi pilottihankkeilla alkaen. Ammattiosaamisen näyttöjen kehittäminen aloitettiin joulukuussa 1999 yhdeksän pilotin voimin. Vuonna 2000 ja 2001 käynnistettiin ESR-rahoituksella ja kansallisella rahoituksella kehittämishankkeita vuonna 2000 ja 2001 uudistuneissa tutkinnoissa. Ammattiosaamisen näyttöjen kehittämis- ja kokeilutoiminta jatkui koko EU-rakennerahastokauden ajan eli vuoden 2006 ja osin vuoden 2007 loppuun asti. Koulutuksen ja tutkimuksen kehittämissuunnitelmaan vuosille on kirjoitettu, että näytöt kehitetään suunnitelmakaudella asteittain ammatilliseen peruskoulutukseen osaamisen laadun varmistamiseksi, näytöt ovat osa koulutusta ja ajoittuvat koko koulutuksen ajalle, samanaikaisesti kehitetään oppimista tukevia opetusjärjestelyjä sekä opiskelijoiden ohjaus- ja tukipalveluja ja että näyttöjärjestelmä ei saa lisätä keskeyttämisiä eikä vähentää lähiopetuksen määrää. Hallituksen esityksessä (HE 41/2005) todetaan mm., että Esityksen mukaan opetussuunnitelmaperusteisessa ammatilliseen perustutkintoon johtavassa koulutuksessa opiskelijan ammatillista osaamista arvioitaisiin muun arvioinnin ohella opiskelijan käytännön työtilanteissa tai -tehtävissä opiskelun aikana antamien uudentyyppisten ammattiosaamisen näyttöjen perusteella. Ammattiosaamisen näyttöjen tarkoituksena olisi varmistaa ammatillisen koulutuksen laatua, kehittää työelämäyhteyksiä, tehostaa koulutuksesta työelämään siirtymistä ja yhtenäistää opiskelijan arviointia. Ammattiosaamisen näytössä opiskelija osoittaisi tekemällä käytännön työtehtäviä, miten hyvin hän on saavuttanut työelämän edellyttämän ammattitaidon. Muutokset lakiin ammatillisesta koulutuksesta (L 601/2005) tulivat voimaan Lakimuutosten mukaan ammatilliseen perustutkintoon johtavassa koulutuksessa opiskelijan ammatillista osaamista tulee muun arvioinnin ohella arvioida ammattiosaamisen näyttöjen perusteella. Lakia täydentävä valtioneuvoston asetus (A 603/2005) tuli myös voimaan Ammattiosaamisen näytöt otettiin käyttöön v aloittavien opiskelijoiden opetussuunnitelmissa. 10
12 Aiempia tutkimustuloksia ammattiosaamisen näytöistä Suosituksena on ollut, että ammattiosaamisen näytöt järjestettäisiin pääsääntöisesti työssäoppimisen yhteydessä, ja tämä tuntuukin olevan vahvasti suuntauksena käytännössä. Ainakin ensimmäisten tutkimustulosten perusteella ammattiosaamisen näytöt vaikuttavat kehittäneen työssäoppimista mm. jämäköittämällä ohjausta ja työssäoppimisen suunnittelua sekä vahvistamalla työssäoppimisen laatua (Vehviläinen 2004; Hakala 2006; Hakala 2007). Vehviläisen (2004) tutkimuksessa oli tarkoituksena nimenomaisesti selvittää ammattiosaamisen näyttöjen vaikutuksia ammatillisen koulutuksen laatuun. Ammattiosaamisen näytöt vaikuttavat tutkimuksen perusteella kehittävän työssäoppimisen laatua tehostamalla oppimista, tekemällä työssäoppimisesta suunnitelmallisempaa ja tavoitteellisempaa sekä parantamalla ohjausta. Ammattitaidon koetaan näyttöjen myötä vastaavan yhä paremmin työelämän edellyttämiä vaatimuksia. Näytöillä on ollut vaikutusta myös opintojen yksilöllistämiseen. Merkittävä vaikutus ammattiosaamisen näytöillä on ollut oppimishalun lisääntymiseen, niin opettajien kuin työelämän edustajien tulkinnan mukaan. (Vehviläinen 2004). Ammattiosaamisen näyttöjen myötä yhteistyö opettajien ja työpaikkaohjaajien välillä on lisääntynyt, mikä selittää myös osittain ammatillisen arvostuksen lisääntymistä (Vehviläinen 2004; Hakala 2007). Myös Eerolan ja Majurin (2006) tutkimuksessa näytöt mainittiin merkittävinä työelämäyhteistyömuotoina. Niiden todettiin mm. edistäneen opettajien keskinäistä yhteistyötä. Huolimatta siitä, että haastatteluaineisto kerättiin jo keväällä 2005 ja syksyllä 2006, monet haastatelluista opettajista, työpaikkaohjaajista ja johtajista toivat näyttöihin liittyviä näkökulmia esille. Ammattiosaamisen näyttöjen odotettiin jämäköittävän työssäoppimista ja lisäävän työelämävastaavuutta, mutta niiden pelättiin aiheuttavan tarpeetonta lisätyötä. Hakalan (2007) tutkimuksen perusteella näyttöjen käyttöönotolla on ollut seuraavia vaikutuksia: Näytöt ovat muuttaneet oppilaitoksen opetus- ja arviointisuunnitelmia joidenkin oppilaitosten kohdalla perustavasti; yleisenä suuntauksena on ollut opetussuunnitelmien käytännönläheistäminen ja yhteistyö työelämän edustajien kanssa. Opiskelijoiden henkilökohtainen ohjaus näyttää kehittyneen erityisesti työelämässä useimmiten työssäoppimisen yhteydessä suoritettavien näyttöjen myötä; erityisesti työpaikkaohjaajien, mutta myös opettajien mukaan työssäoppimisen suunnitteluun ja ohjaukseen on tullut enemmän suunnitelmallisuutta. Opettajien yhteistyö on näyttöjen myötä lisääntynyt ja opetusmenetelmät monipuolistuneet ja opettajat kokevat työnsä myös mielekkäämmäksi, vaikka aloitusvaiheessa näytöt vievätkin aikaa. Opettajien ja työpaikkojen yhteistyöstä on näyttöjen toteuttamisen myötä tullut säännöllisempää; työpaikkaohjaajien kanssa keskustellaan enemmän, ja työpaikkaohjaajat kokevat näyttöjen vaikuttaneen innostavasti ja kannustavasti (Hakala 2007). Kehittämiskohteet liittyivät opetussuunnitelman perusteisiin. Niihin pohjautuvia kansallisia näyttöaineistoja ammattitaitovaatimuksineen pidettiin liian vaativina ja niiden vaatimustaso aiheutti sekaannusta. Ammattiosaamisen näyttöjen toimielimen roolissa ja linjauksissa on vielä tutkimuksen mukaan kehittämistä. Ammattiosaamisen näyttöjen toimeenpanoa koskevassa selvityksessä oppilaitosten todetaan olevan hyvässä alussa. Pakolliset toimet, kuten toimielimen asettaminen ja ammattiosaamisen näyttöjen vaatimat asiakirjapäivitykset on tehty vähintään siinä määrin, että näytöt on voitu käynnistää. Oppilaitokset ovat kuitenkin eri vaiheissa, kaikilla on vielä työtä ja toiminta hakee muotoaan. (Jussila, Paavola & Mahlamäki-Kultanen, 2008). 11
13 1.3. KÄSITTEET Tässä tutkimuksessa tarkastellaan kahta erilaista ammatillisen osaamisen osoittamistavan järjestelmää, joissa molemmissa näyttö ammattitaidon osoittamisessa ja arviointimenetelmänä on keskeinen. Molemmissa hallinnollisissa järjestelmissä on omat käsitteensä, vaikka toisinaan niiden merkitys on hyvin samanlainen molemmissa järjestelmissä. Keskeisimmät tässä tutkimuksessa käytetyt käsitteet on kuvattu seuraavassa. Ammattiosaamisen näyttö on koulutuksen järjestäjän ja työelämän yhdessä suunnittelema, toteuttama ja arvioima työtilanne tai työprosessi. Ammattiosaamisen näytössä opiskelija osoittaa tekemällä käytännön työtehtäviä mahdollisimman aidoissa työtilanteissa, miten hyvin hän on saavuttanut opetussuunnitelman perusteiden ammatillisten opintojen tavoitteena määritellyn työelämän edellyttämän ammattitaidon. (L 601/2005 ja Ammattiosaamisen näytöt käyttöön 2006). Ammattiala Usean ammatin muodostama laajempi kokonaisuus, esim. elektroniikka- ja sähköteollisuus tai kauneudenhoitoala. Kun ammattialaa verrataan koulutusala-, opintoala- ja koulutusasteluokitukseen, niin se sijaitsee yleensä perustutkinnon tai opintoalan tasolla. (Tilastokeskus). Ammatillinen neuvottelukunta Oppilaitoksessa voi olla yksi tai useampia neuvottelukuntia. Neuvottelukuntaan valitaan henkilöt niin, että he edustavat oppilaitosta, opettajakuntaa, alan keskeisimpiä työmarkkinajärjestöjä ja oppilaitoksen kehittämisen muuta asiantuntemusta. Neuvottelukunnat edistävät oppilaitoksen ja työelämän välistä yhteistyötä ja toimivat tukena alan koulutuksen sisällön uudistamisessa ja kehittämisessä sekä antavat alueellisia arvioita koulutuksen määrällisistä tarpeista. ( A 491/1987). Ammatillinen perustutkinto Ammatillisen perustutkinnon laajuus on 120 opintoviikkoa. Ammatillinen perustutkinto voidaan suorittaa ammatillisena peruskoulutuksena opetussuunnitelman perusteiden mukaan tai näyttötutkintona näyttötutkinnon perusteiden mukaan. Ammatillisen perustutkinnon suorittaminen opetussuunnitelman perusteiden mukaan suoritettuna kestää noin 3 vuotta ja sisältää työssäoppimista vähintään 20 opintoviikkoa. Näyttötutkinnoissa koulutuksen pituus vaihtelee riippuen aikaisemmasta koulutuksesta ja työkokemuksesta. Perustutkinto antaa yleisen jatko-opintokelpoisuuden korkeakouluihin. Arvioija Ammattitaidon osoittamista eli tutkintosuoritusta arvioiva henkilö. (Näyttötutkinto-opas, 2007). Henkilökohtaistaminen Koulutuksen järjestäjä huolehtii näyttötutkintoon ja siihen valmistavaan koulutukseen hakeutumisen, tutkinnon suorittamisen ja tarvittavan ammattitaidon henkilökohtaistamisesta. (L 631/1998, muutos 1013/2005). Henkilökohtaistamisesta Opetushallitus on antanut erillisen määräyksen 43/011/2006. Henkilökohtaistamisessa koulutuksen järjestäjälle on asetettu velvoite tarjota aikuisille asiakaslähtöisesti suunniteltua ja toteutettua neuvontaa, ohjausta sekä muita yhteisesti sovittavia tukimuotoja ja palveluja näyttötutkintoon ja siihen 12
14 valmistavaan koulutuksen hakeutumisessa, tutkinnon suorittamisessa ja tarvittavan ammattitaidon hankkimisessa (valmistavassa koulutuksessa). (Näyttötutkinto-opas 2007). Henkilökohtainen opiskelusuunnitelma Henkilökohtaisessa opiskelusuunnitelmassa (HOPS) määritellään oppimisen tavoitteet, opintojen suorittaminen, suoritustavat ja ajoitus sekä opintojen arviointi. Koulutusala Tässä tutkimuksessa koulutusalaa pidetään yläkäsitteenä, joka määrittelee yleisellä tasolla, miten koulutus sijoittuu erilaisille yhteiskunnan ja työelämän aloille. Opintoaloja laajempi kokonaisuus, joka sisältää toisiinsa läheisesti liittyviä opintoaloja. Koulutuksen järjestäjä Opetusministeriö voi myöntää kunnalle, kuntayhtymälle, rekisteröidylle yhteisölle tai säätiölle taikka valtion liikelaitokselle luvan ammatilliseen perustutkintoon, ammattitutkintoon ja erikoisammattitutkintoon valmistavan koulutuksen ja ammatillisen lisäkoulutuksen järjestämiseen. ( L 630/1998 ja L 631/1998). Näyttö Ks. ammattiosaamisen näyttö, tutkintosuoritus ja tutkintotilaisuus. Ammattiosaamisen näyttö voidaan antaa opintokokonaisuuden osina, ja käytössä on tällöin puhekielen ilmaisu osanäyttö. Näyttötutkinnon järjestäjä Koulutuksen järjestäjä tai muu yhteisö tai säätiö, joka on tehnyt tutkintotoimikunnan kanssa tiettyä näyttötutkintoa koskevan järjestämissopimuksen. Näyttötutkintojen järjestämissopimus Tutkintotoimikunnan tekemä sopimus koulutuksen järjestäjän tai muun yhteisön tai säätiön kanssa näyttötutkintojen järjestämisestä. (L 631/1998). Näyttötutkinto Näyttötutkinto on ammatillisesta aikuiskoulutuksesta annetussa laissa (631/1998) tarkoitettu ammattitaidon hankkimistavasta riippumaton perus-, ammatti- tai erikoisammattitutkinto. Tutkinnon perusteissa määritelty ammattitaito osoitetaan tutkintotilaisuudessa. Näyttötutkintoon valmistava koulutus Tässä tutkimuksessa näyttötutkintoon valmistavalla koulutuksella tarkoitetaan aikuisille suunnattua näyttöihin valmistavaa koulutusta. Tutkintojen järjestäjä päättää näyttötutkintoon valmistavan koulutuksen sisällöstä ja järjestämisestä tutkintojen perusteiden mukaisesti. Tutkintojen perusteista päättää Opetushallitus. Näyttöympäristö Tässä tutkimuksessa näyttöympäristöllä tarkoitetaan paikkaa, jossa tutkinnon perusteissa määritelty ammattitaito osoitetaan. Oppilaitos Laissa ammatillisesta koulutuksesta (630/1998, 40) mainitaan oppilaitos paikkana, jossa lain mukaista opetusta järjestetään ja jolla on oma rehtori. Oppilaitos on tässä selvityksessä 13
15 yleisnimitys, jolla tarkoitetaan koulutuksen järjestäjän alla suoraan olevaa tasoa. Toiminnallisesti oppilaitos on voitu jakaa esim. yksiköihin, toimipisteisiin tai opetuspisteisiin. Oppilaitosjohdolla tarkoitetaan tässä tutkimuksessa rehtoreita ja apulaisrehtoreita. Oppilaitoksen asiantuntija Oppilaitoksen asiantuntijalla tarkoitetaan tässä tutkimuksessa henkilöä, jolla on ruohonjuuritason kokemusta ja näkemystä ammattiosaamisen näytöistä ja näyttötutkinnoista tai molemmista. Asiantuntijat voivat olla esim. opettajia, kouluttajia, koulutuspäälliköitä, vastuukouluttajia tai tutkintovastaavia. Toimielin Toimielimen asettaa koulutuksen järjestäjä, ja sen jäsenien tulee edustaa koulutuksen järjestäjää, opettajia, opiskelijoita sekä työ- ja elinkeinoelämää. Toimielimen vastuulla on näyttötoiminnan toteuttamisen valvonta. ( L 601/2005). Tutkintotilaisuus Tässä tutkimuksessa tutkintotilaisuudella tarkoitetaan tapahtumaa, jossa näyttötutkinnon suorittaja osoittaa tutkinnon perusteissa vaadittavan ammattitaidon. Tutkintotoimikunta Opetushallituksen asettama, työnantajia, työntekijöitä, opettajia ja ammatinharjoittajia edustava luottamuselin. Tutkintotoimikunnat mm. johtavat tutkintojen järjestämistä ja antavat tutkintotodistukset. (L 631/1998, muutos 1013/2005). Tutkintosuoritus Näyttötutkinto suoritetaan osoittamalla hyväksytysti tutkinnon perusteissa vaadittu osaamisen tutkintotilaisuuksissa käytännön töissä ja toiminnassa. (Näyttötutkinnon perusteet, Opetushallituksen määräys). Tässä tutkimuksessa tutkintosuoritus on näyttötutkinnon suorittajan tutkintotilaisuudessa antama osoitus tutkinnon perusteissa vaadittavasta ammattitaidosta. 14
16 2. TUTKIMUSTEHTÄVÄ Tutkimus on Opetushallituksen tilaama ja pohjautuu tarjouspyyntöön toukokuussa 2007, jonka perusteella laadittiin tutkimussuunnitelma ja solmittiin tutkimussopimus. Tutkimuksen tavoitteena on konkretisoida ja tehdä näkyväksi yhtäläisyydet ja erot kahdessa erilaisessa osaamisen osoittamistavassa, kun suoritetaan ammatillista perustutkintoa a) opetussuunnitelmaperusteisesti ja b) näyttötutkinnon perusteiden mukaisesti. Tutkimuksen vertailunäkökulmia ovat: - lainsäädännölliset yhteneväisyydet ja eroavaisuudet ammattiosaamisen näytöissä ja näyttötutkinnoissa, - tutkintojen suorittamistavan ja opiskeluprosessin yhteneväisyydet ja eroavaisuudet, - ammattiosaamisen näyttöjen ja näyttötutkintojen tutkintotilaisuuksien suunnittelun yhteneväisyydet ja eroavaisuudet, - osaamisen tunnustamisen yhteneväisyydet ja eroavaisuudet ammattiosaamisen näytöissä ja näyttötutkinnoissa, - arviointikäytäntöjen yhteneväisyydet ja erovaisuudet ammattiosaamisen näytöissä ja näyttötutkinnoissa sekä - laadunvarmistuksen ja kehittämistoiminnan yhteneväisyydet ja eroavaisuudet ammattiosaamisen näytöissä ja näyttötutkinnoissa. Tutkittaviksi aloiksi, joilla vertailunäkökulmaa toteutettiin, valittiin luonnonvara-ala (maatilatalouden perustutkinto), liiketalouden ja hallinnon ala (liiketalouden perustutkinto), tekniikan ja liikenteen ala (kone- ja metallialan perustutkinto), sosiaali- ja terveysala (hiusalan perustutkinto) sekä matkailu-, ravitsemis- ja talousala (kotitalous- ja kuluttajapalvelujen perustutkinto). Alat valittiin edustamaan keskeisiä ja tavallisimpia ammatillisia tutkintoja. Selvityksen eräänä tehtävänä on tuoda esille, miten lainsäädännössä säädetyt periaatteet toteutuvat käytännössä ja mitä kehittämiskohteita ja haasteita kahdessa erilaisessa osaamisen osoittamistavassa on tunnistettavissa. Tutkimuksen tulokset esitellään vertailunäkökulmien mukaisessa järjestyksessä luvussa 5, muuten paitsi lainsäädäntö ja hallinto on käsitelty kunkin vertailunäkökulman yhteydessä. Tulosten esittelyssä samaan koulutuskuntayhtymään kuuluvista koulutuksen järjestäjistä sekä ammattiosaamisen näyttöjen järjestäjistä että näyttötutkintojen järjestäjistä käytetään samaa tunnistekirjainta. 15
17 3. TUTKIMUSMENETELMÄ JA -AINEISTO 3.1. TUTKIMUSMENETELMÄ Tämä tutkimus on lähes yksinomaan laadullinen tutkimus. Aineisto pohjautuu koulutuksen järjestäjien tai oppilaitosten lähettämään kirjalliseen aineistoon, puhelinhaastatteluihin ja Webropol-kyselyyn. Kirjallinen aineisto kuvaa osaltaan dokumentoitua toimijatason ohjeistusta. Puhelinhaastatteluissa tulevat esille kokemukset ja näkemykset tutkittavasta toiminnasta kehittämishaasteineen ja Webropol-kyselyssä kartoitetaan toimijoiden mielipiteitä näyttötutkintojen vaikutuksista ammattiosaamisen näyttöihin. Aineiston käsittelymenetelmänä on sisällön analyysi, jonka tuloksena pyritään tuomaan esiin toiminnassa ilmenevät yhtäläisyydet ja erot kahdessa erilaisessa ammatillisen osaamisen osoittamistavassa. Tutkimus painottuu oppilaitosten käytännön tasolta tehtyyn aineiston keruuseen ja on vahvasti aineistoon pohjautuvaa. Aineiston keruu aloitettiin syyskuussa AINEISTON HANKINTA Kirjallinen aineisto Tutkimus käynnistyi kirjallisen aineiston hankinnalla. Koulutuksen järjestäjien valinnassa pyrittiin maksimivariaatioon eli saamaan mahdollisimman paljon erilaisia tapauksia tutkittaviksi. Yksi valintakriteeri oli maantieteellinen sijainti. Oppilaitoksia pyrittiin saamaan tutkimukseen mukaan eri puolilta Suomea ja erityyppisiltä alueilta. Tässä ESR 1- ja ESR 3 -tavoitealuejako toimi pohjana. Osa koulutuksen järjestäjistä edusti kasvukeskusalueita ja osa maaseutumaista ympäristöä. Muina kriteereinä olivat koulutuksen järjestäjän koko ja aktiivisuus ESR-hankkeisiin osallistumisessa. Ammattiosaamisen näyttöjä koskevaa kirjallista aineistoa pyydettiin kaikilta tutkittavilta viideltä alalta kolmelta erilaiselta koulutuksen järjestäjältä (liite 1). Samoin näyttötutkintoja koskevaa aineistoa koottiin kultakin tutkittavalta alalta kolmelta erilaiselta näyttötutkinnon järjestäjältä. Yhteensä alakohtaista aineistoa kertyi 30 eri alan eri oppilaitosten yksiköistä, kun mukana on opetussuunnitelmaperusteisen järjestelmän ja näyttötutkintoperusteisen järjestelmän aineistoja. Taulukko 1. Tutkimuksen asiakirja-aineistot aloittain Näyttötutkintojen järjestäjät Hiusalan perustutkinto 3 3 Kotitalous- ja kuluttajapalvelujen perustutkinto 3 3 Kone- ja metallialan perustutkinto 3 3 Liiketalouden ja hallinnon perustutkinto 3 3 Maatilatalouden perustutkinto 3 3 Ammattiosaamisen näyttöjen järjestäjät Koska osa eri alojen aineistoista saatiin samoilta koulutuksen järjestäjiltä, aineistoja kertyi kaiken kaikkiaan kymmeneltä eri koulutuksen järjestäjältä. Jokaisen oppilaitoksen lähettämistä aineistosta laadittiin Excel-taulukko, johon kirjattiin saapuneet aineistot nimeltä ja niiden saapumispäivät. Koulutuksen järjestäjiltä pyydettiin 16
18 mm. opetussuunnitelmat, ammattiosaamisen näyttöihin liittyvät suunnitelmat, toimielimen ratkaisuja kuvaavat dokumentit ja ammattiosaamisen näyttöjä koskevat ohjeistukset. Näyttötutkintoja järjestäviltä koulutuksen järjestäjiltä pyydettiin mm. näyttötutkintojen järjestämissopimukset, näyttötutkintostrategiat, arviointikriteerit ja muut ohjeistukset. Haastatteluaineisto Koska tutkimuksessa haluttiin selvittää suunnitelmien lisäksi todellista toiminnan tilannetta, toteutettiin haastattelu kymmenelle ammattiosaamisen näyttöjen asiantuntijalle ja kymmenelle näyttötutkintojen asiantuntijalle sekä viidelle oppilaitosjohdon edustajalle. Haastattelut tehtiin laadullisella otteella. Haastatteluiden tavoitteena oli tuoda esiin kokemuksia ja näkemyksiä kahden erilaisen ammatillisen osaamisen osoittamistavan vahvuuksista, synergiaeduista ja kehittämiskohteista. Haastattelujen pohjana käytettiin lomaketta. Haastattelulomakkeet laadittiin ensimmäisten kirjallisten aineistojen saavuttua ja tutkimussuunnitelman täsmennyttyä. Lomakkeita käsiteltiin tutkijaryhmässä, ja tutkijat työstivät niitä prosessikirjoittamisen menetelmällä parin viikon ajan. Haastattelut toteutettiin puhelimitse välisenä ajanjaksona käyttäen apuna haastattelulomakkeita (liitteet 2, 3, 4). Haastatteluissa saadut tiedot kirjattiin haastattelulomakkeille ja tallennettiin yhteiseen tiedostoon. Yhteydenotto haastateltaviin tapahtui yleensä edellisellä viikolla puhelimitse ja haastatteluaika sovittiin haastateltavan aikataulujen mukaan. Haastateltavien valinnassa noudatettiin ennalta sovittuja samoja kriteerejä kuin kirjallisenkin aineiston hankinnassa. Niitä olivat mm. kriteerit oppilaitoksen maantieteellisestä sijainnista, oppilaitoksen ESR-hankkeisiin osallistumisen aktiivisuudesta, oppilaitoksen koosta ja oppilaitoksen omistajayhteisöstä. Haastateltavat pyrittiin valitsemaan siten, että saataisiin sekä koulutuksen järjestäjän että näyttötutkinnon järjestäjän käytännön toimijoiden kokemuksia kahden erilaisen järjestelmän käytännöistä. Tutkimuksen tavoitteen mukainen vertailutehtävä ohjasi hakemaan haastateltavia viideltä edellä mainitulta alalta. Tutkimuskohteeksi valikoitui oppilaitoksia, joissa edellä mainittuja opiskelijoita on runsaasti. Lisäksi pyrkimyksenä oli saada haastatteluihin ammattiosaamisen näyttöjen asiantuntijat, näyttötutkintojen asiantuntijat ja oppilaitosjohdon asiantuntijat samasta oppilaitoksesta kokonaisnäkemyksen saamiseksi ja varmistamiseksi systemaattisen vertailun pohjaksi. Haastateltavat viisi koulutuksen järjestäjän edustajaa valittiin niistä oppilaitoksista, joista kirjallista aineistoa saatiin eniten (useampia aloja). Koulutuksen järjestäjän edustajat olivat apulaisrehtoreita tai rehtoreita. Koulutuksen järjestäjän edustajalta pyydettiin lumipallootannan periaatteilla henkilöitä, jotka tuntevat parhaiten tutkittavien alojen näyttötutkintotoimintaa ja/tai ammattiosaamisen näyttöjä arkipäivän tasolla. Joissain pienemmissä oppilaitoksissa ammattiosaamisen näytöistä ja näyttötutkinnoista vastasi sama henkilö. Useimmiten haastateltavat löytyivät helposti. Joissain isoissa organisaatioissa oikeaa henkilöä jouduttiin joskus etsimään hyvinkin pitkään. Lomakekysely Tutkimukseen liittyi lomakekysely, joka toteutettiin Webropol-ohjelman avulla. Webropol on Internetin välityksellä toimiva kysely- ja tiedonkeruutyökalu, jolla kysymykset on mahdollista toimittaa Internet-linkkinä vastaajan sähköpostiin. Lomakkeen kysymykset olivat osa laajempaa kyselyä, joka on analysoitu ammattiosaamisen näyttöjen toimeenpanoa käsittelevässä tutkimuksessa (ks. Jussila, Paavola ja Mahlamäki-Kultanen 2008). 17
19 Vastaajat valittiin niistä 40 oppilaitoksesta/koulutuksen järjestäjästä, joille aineistopyyntö lähetettiin samanaikaisesti Jussilan, Paavolan ja Mahlamäki-Kultasen tutkimuksen aineistopyynnön kanssa. Jokaisesta oppilaitoksesta/koulutuksen järjestäjästä valittiin pääasiassa yksi johtotason vastaaja ja yhdestä kahdeksaan vastaajaa, jotka olivat ammattiosaamisen näyttöjen toteutuksesta vastaavia henkilöitä. Vastatessaan aineistopyyntöihin vastaajat nimesivät henkilöitä, kuten kehitys- tai koulutuspäälliköitä, joille halusivat Webropol-kyselyn kohdistaa. Niille toimijoille, jotka eivät vastanneet aineistopyyntöön, lähetettiin kyselyt oppilaitoksen kotisivuilta poimittuihin osoitteisiin. (Vrt. Jussila ja kumppanit 2008). Webropol-kyselyihin vastauksia saatiin 37 eri koulutuksen järjestäjän edustajilta. Webropolkyselyyn vastanneet edustivat osin samoja, osin eri oppilaitoksia kuin mistä asiakirja-aineistot toimitettiin. Yhteensä tutkimusaineistoa saatiin kaikista 40 kohteeksi valitusta oppilaitoksesta. Johtajien vastauksia saatiin 28 (vastausprosentti 56) ja keskijohdolta 70 (48,6 %). Vastaajat edustivat eri oppilaitoksia siten, että johdon vastaukset edustivat 26 oppilaitosta ja keskijohdon 30 oppilaitosta AINEISTON KÄSITTELY Kirjalliseen aineistoon perehdyttiin ensin kokonaisuudessaan yleiskuvan saamiseksi aineistossa ilmenevistä eroista. Ensimmäisen tutustumisen pohjalta kävi ilmi, että opetussuunnitelmiin, oppilaitoskohtaisiin oppaisiin ja ammattiosaamisen näyttöjen ja näyttötutkintojen järjestämissuunnitelmiin kirjoitettu teksti noudattelee pääsääntöisesti säädöksiä. Niinpä seuraavassa vaiheessa päädyttiin siihen, että ammattiosaamisen näyttöjä ja näyttötutkintoja koskevasta lainsäädännöstä kirjattiin tutkimuskysymyksien vertailunäkökohtien edellyttämät keskeiset periaatteet. Koulutuksen järjestäjäkohtaisia aineistoja verrattiin näihin lainsäädäntö- ja opasteksteihin, jolloin vältyttiin toistolta ja saatiin poikkeamat helpommin esille. Koulutuksen järjestäjiltä saadut aineistot analysoitiin heterogeenisyydestään huolimatta kuitenkin kokonaisuudessaan, koska niiden oletettiin sisältävän jotain ammattiosaamisen näyttöihin ja näyttötutkintoihin liittyvää olennaista sisältöä olivathan oppilaitosedustajat itse halunneet vastata aineistopyyntöön juuri kyseisillä lähetyksillä. Esimerkiksi opinto-ohjauksen ja erityisopetuksen suunnitelmat olivat hyvin eri tarkkuudella tehtyjä, ja niiden sisältämä ammattiosaamisen näyttöjä koskeva informaatio vaihteli paljon. Kustakin oppilaitoksesta tehtiin oma tiedostonsa, josta ilmenivät ammattiosaamisen näyttöihin ja näyttötutkintojen järjestämiseen liittyvät olennaiset seikat. Joiltain aloilta kirjallista aineistoa oli vaikea saada erityisesti näyttötutkintojärjestelmää koskien. Yhtenä syynä tähän lienee ajankohta. Joissain koulutuksen järjestäjien papereissa todettiin, että näyttötutkintoja koskevat ohjeistukset uusitaan, kun uusi näyttötutkinto-opas on julkaistu. Myös puhelintiedusteluissa esitettiin syyksi edellä mainittua. Usein sanottiin suoraan, ettei papereita ole päivitetty aikoihin. Tämä tapahtui tutkimuksen ollessa käynnissä syksyllä Haastattelujen analysointi Haastatteluilla saatuun aineistoon perehdyttiin kokonaiskuvan saamiseksi koko aineistosta. Ensimmäisen tutustumisen pohjalta kävi ilmi, että kokemukset ammattiosaamisen näytöistä ja näyttötutkinnoista ovat erittäin positiivisia ja työelämä on ottanut nämä ammatillisen osaamisen osoittamistavat erittäin hyvin vastaan. Ensimmäisestä tutustumisvaiheesta haas- 18
20 tatteluaineistoon jäi tuntuma, että osaamisen osoittamisen eteen on tehty oppilaitoksissa paljon työtä. Jotta saatiin tarkempi kuva vallitsevista näkemyksistä ja käytänteistä, ammattiosaamisen näyttöjen asiantuntijoiden ja näyttötutkinnon asiantuntijoiden haastattelulomakkeet analysoitiin teemoittamalla lomakkeiden sisältö seuraavan kolmen laajan teeman mukaan. Jokainen teema sisälsi useita pieniä kysymyksiä. Teemat ovat: 1. Suunnitteleminen, ammattiosaamisen näytöt ja näyttötutkinnot 2. Arviointi ammattiosaamisen näytöissä ja näyttötutkinnoissa 3. Ammattiosaamisen näyttöjen kehittäminen ja näyttötutkintojen järjestämisen kehittäminen. Oppilaitosjohdon haastattelulomakkeet teemoitettiin kahden seuraavan teeman mukaan: 1. Ammattiosaamisen näyttöjen ja näyttötutkintojen tämänhetkinen tilanne 2. Ammattiosaamisen näyttöjen ja näyttötutkintojen järjestämisen merkitys oppilaitokselle. Jokainen haastattelu kirjoitettiin puhtaaksi ja liitettiin haastattelutiedostoon. Tarkkaan ottaen ei aina luotettavasti pystytty määrittämään, olivatko haastateltavien mainitsemat käytännöt koko oppilaitosta koskevia vai vain alakohtaisia käytäntöjä, koska haastateltavat puhuivat alastaan meillä -muodossa. Haastatteluaineistossa esiin tulleet asiat ymmärrettiin yhteisiksi käytännöiksi koko oppilaitoksessa eikä vain tutkimustyössä mukana olevilla aloilla. 19
21 4. TULOKSET Tulosten esittämisjärjestyksessä on pyritty huomiomaan ammattiosaamisen näyttöjen ja tutkintotilaisuuksien suunnittelun sekä toteutuksen todellinen prosessiluonne. Molemman ammatillisen osaamisen osoittamistavan työelämäyhteistyön kuvaus on sisällytetty kappaleisiin. Mahdollisuuksien mukaan kunkin luvun alussa on yhteenvetotaulukko, johon on koottu esimerkkejä keskeisimmistä tutkimuksessa ilmitulleista eroista kirjallisissa aineistoissa ja haastatteluaineistossa. Tutkimuksessa ilmenneitä yhtäläisyyksiä ja eroja on avattu tekstissä sekä tuotu esille niiden taustoja kirjallisissa aineistoissa sekä haastatteluissa. Tulosten yhteenveto-osaan on tehty koontitaulukko keskeisimmistä eroista kahden erilaisen ammatillisen osaamisen osoittamistavan välillä. Tulosten arviointiosassa tarkastellaan vielä tutkimuksessa ilmenneitä eroja, joita tuli esille eri alojen, oppilaitosten ja kohdejoukkojen vastauksissa. Oppilaitosten keskijohdolle tehtyä Webropol-kyselyä näyttötutkintojen vaikutuksista ammattiosaamisen näyttöihin käsitellään kappaleessa 5.5. Tutkimustekstissä pyritään käyttämään mahdollisuuksien mukaan lainsäädännön virallisia käsitteitä. Tekstissä käytetään kursivointia, kun haastateltavat ovat käyttäneet järjestelmästä poikkeavia käsitteitä. Kursivoidut tekstit ovat suoria lainauksia haastateltavilta AMMATTIOSAAMISEN NÄYTTÖJEN JA NÄYTTÖTUTKINTOJEN SUUNNITTELEMINEN Koulutuksen järjestäjän opetussuunnitelmaan on tehtävä ammattiosaamisen näyttöjen edellyttämät tarkistukset ja varmistettava, että opetussuunnitelma on työelämälähtöinen. Velvoite yhteistyöstä toteutuu, kun opetussuunnitelmatyö tehdään yhdessä ja suunnitelmissa otetaan huomioon työelämän tarpeet (L 630/ ). Koulutuksen järjestäjällä on kokonaisvastuu ammattiosaamisen näyttöjen toimeenpanosta, kehittämisestä ja resurssien osoittamisesta näihin tehtäviin. Laki (L 601/2005) ja asetus ( A 603/2005) ammatillisesta aikuiskoulutuksesta astuivat voimaan Ne edellyttävät, että näyttötutkintoja suunnitellaan ja järjestetään yhteistyössä elinkeino- ja muun työelämän kanssa. Opetussuunnitelmaperusteisessa koulutuksessa ja siten ammattiosaamisen näytöissä työssäoppimisen sopimukset on tehtävä kirjallisesti (L 630/ ). Samalla kirjallisella sopimuksella sovitaan myös näytöistä, jotka toteutetaan ja arvioidaan työpaikoilla (A 603/ ). Koulutuksen järjestäjä vastaa siitä, että ammattiosaamisen näytöt sisältyvät työssäoppimisen sopimuksiin ja työpaikan edellytykset näyttöpaikoiksi on arvioitu. Näyttötutkintojärjestelmässä näyttötutkinnon järjestäjät laativat järjestämissuunnitelman. Suositellaan, että näyttötutkinnot järjestetään ensisijaisesti työpaikoilla. Näyttötutkintojen järjestäjä suunnittelee ja toteuttaa näyttötutkintojärjestelyt yhteistyössä työelämässä toimivien alan asiantuntijoiden kanssa henkilökohtaistaminen huomioon ottaen. Näyttötutkintojen järjestämissopimukset ovat liitteineen osapuolia oikeudellisesti sitovia asiakirjoja, joissa sopijaosapuolina ovat tutkinnon järjestäjä ja tutkintotoimikunta. Näyttötutkintojen järjestäjän on huolehdittava mm. siitä, että tutkintotilaisuudet suunnitellaan yhteistyössä työelämän edustajien kanssa ja koulutuksen järjestäjät vastaavat näyttötutkintojen sekä niihin valmistavan koulutuksen tiedottamisesta. Järjestämissopimuksista on tarkemmin säädelty asetuk- 20
22 sessa 812/1998, 5. Näyttötutkintojen järjestäjät sitoutuvat näyttötutkintojen järjestämissopimuksessa järjestämään näyttötutkintoja ilman valmistavaa koulutusta. Ammattiosaamisen näyttöjen käyttöönoton myötä koulutuksen järjestäjän on sovittava opettajien ja työpaikkaohjaajien kanssa mm. siitä, kuka varmistaa näyttöpaikan sopivuuden, opiskelijan riittävät valmiudet, kannustus- ja ohjaustarpeet (Ammattiosaamisen näytöt käyttöön opas, 2006, 19). Näyttötutkintojen kohdalla näyttötutkintojen järjestäjät vastaavat mm. asiantuntevien arvioijien hankkimisesta, kouluttamisesta ja tehtävään perehdyttämisestä. Koulutuksen järjestäjän on huolehdittava, että ammattiosaamisen näyttöjä suunnittelevat, toteuttavat ja arvioivat opettajat koulutetaan. Opettajat perehdytetään mm. asiaa koskeviin säädöksiin ja määräyksiin, arviointiin, kansallisiin ammattiosaamisen näyttöaineistoihin. Työelämän edustajien koulutus kuuluu myös koulutuksen järjestäjälle. Koulutuksen tukena voi käyttää Opetushallituksen laatimia perusteita kahden opintoviikon laajuiselle työpaikkaohjaajien koulutusohjelmalle (Työpaikkaohjaajan koulutusohjelman perusteet, Opetushallituksen moniste 2/2004). Näyttötutkintoihin osallistuville opettajille ja muille toimijoille on järjestetty Opetushallituksen rahoittamaa näyttötutkintoihin liittyvää koulutusta, näyttötutkintomestarin (NTM) koulutusohjelmaa. Koulutuksen laajuus on 25 op, ja siinä perehdytään mm. näyttötutkintojärjestelmään, arviointiin ja henkilökohtaistamiseen. Useimmat tutkintojen järjestäjät edellyttävät näyttömestaritutkinnon suorittamista tutkintotilaisuuksissa vähintään opettaja-arvioijilta. Taulukkoon 2 on koottu ammattiosaamisen näytön ja näyttötutkinnon suunnittelun yhtäläisyyden ja erot. Taulukko 2. Ammattiosaamisen näytön ja näyttötutkinnon suunnittelun yhtäläisyydet ja erot Opetussuunnitelmaperusteinen Näyttötutkintoperusteinen Yhtäläisyydet KOULUTUS Oppaat Tutkinto suoritetaan osallistumalla koulutukseen, työssäoppimalla ja antamalla ammattiosaamisen näytöt ammattitaidosta. Ammattiosaamisen näytöt sijoittuvat koko koulutuksen ajalle ja ovat osa koulutusta ja opiskelijan arviointia. Koulutuksen järjestäjä päättää opetussuunnitelman perusteiden pohjalta opetussuunnitelmista, jonka mukaan koulutusta toteutetaan. Tutkinnon suorittaminen ei edellytä valmistavaan koulutukseen osallistumista. Koulutuksen järjestäjä päättää näyttötutkintoon valmistavan koulutuksen sisällöistä ja järjestämisestä tutkintojen perusteiden mukaisesti. 21